b'\n_START_ARTICLE_\nAndrej Toma\xc5\xbein\n_START_SECTION_\n\xc5\xbdivljenje\n_START_PARAGRAPH_\nAndrej Toma\xc5\xbein je zaklju\xc4\x8dil \xc5\xa1tudij primerjalne knji\xc5\xbeevnosti in slovenistike na Filozofski fakulteti v Ljubljani. Je \xc4\x8dlan Dru\xc5\xa1tva slovenskih pisateljev. Bil je \xc4\x8dlan uredni\xc5\xa1tev revije Idiot in Radia \xc5\xa0tudent. Sodeluje z revijo za sodobno umetnost \xc5\xa0um.\n_START_SECTION_\nLiterarno delo\n_START_PARAGRAPH_\nProzni prvenec Stramorjevi koraki je bil v o\xc5\xbejem izboru za nagrado SKS za najbolj\xc5\xa1i prvenec leta 2014. Knjiga je za slovensko knji\xc5\xbeevnost s svojo inovativno leksiko in gosto ter hkrati \xc5\xbeivo govorico predstavljala novost. Stramorjevi koraki se ukvarjajo z razmerjem med mestom in pode\xc5\xbeeljem, na ravni forme ukinja pa distinkcijo med urbanim srednjim razredom in kmeti, pode\xc5\xbeelskim srednjim razredom. Od bralcev zahteva obilico potrpljenja in bralskega napora, uporablja namre\xc4\x8d ustrezne podro\xc4\x8dne govorice, pa tudi ozko usmerjene \xc5\xbeargone._NEWLINE_V \xc4\x8crvih spremljamo zgodbo dveh fantov. \xc4\x8crvi so antiroman in antidrama. Gre za sliko \xc4\x8dasa in literature. O njih je te\xc5\xbeko govoriti s stali\xc5\xa1\xc4\x8da ustaljenega literarnokriti\xc5\xa1kega pisanja.'